Document ID: 32010R0481
Publication Date: 2010-06-01

Content:
REGOLAMENT TAL-KUMMISSJONI (UE) Nru 481/2010
tal-1 ta’ Ġunju 2010
li jimplimenta r-Regolament (KE) Nru 1177/2003 tal-Parlament Ewropew u tal-Kunsill dwar l-istatistika Komunitarja dwar l-introjtu u l-kundizzjonijiet tal-għajxien (UE-SILC) fir-rigward tal-lista tal-2011 ta' fatturi varjabbli sekondarji fil-mira dwar it-trażmissjoni interġenerazzjonali tal-iżvantaġġi
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat tal-Unjoni Ewropea u t-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1177/2003 tal-Parlament Ewropew u tal-Kunsill tas-16 ta' Ġunju 2003 li jirrigwardja l-istatistika Komunitarja dwar l-introjtu u l-kundizzjonijiet tal-għixien (UE-SILC) (1) u b'mod partikolari l-Artikolu 15(2)(f) tiegħu,
Billi:
(1)
Ir-Regolament (KE) Nru 1177/2003 stabbilixxa qafas komuni għall-produzzjoni sistematika tal-istatistika Komunitarja dwar l-introjtu u l-kondizzjonijiet tal-għajxien, li jinkorpora data rappreżentattiva u lonġitudinali, komparabbli u fil-ħin dwar l-introjtu u dwar il-livell u l-kompożizzjoni tal-faqar u l-esklużjoni soċjali fil-livelli nazzjonali u tal-Unjoni Ewropea.
(2)
Skont l-Artikolu 15(2)(f) tar-Regolament (KE) Nru 1177/2003, huma meħtieġa miżuri ta' implimentazzjoni dwar il-lista tas-setturi u tal-fatturi varjabbli sekondarji fil-mira li għandhom ikunu inklużi kull sena fil-komponent rappreżentattiv tal-EU-SILC. Il-lista ta' varjabbli sekondarji fil-mira li għandhom jiġu inkorporati fil-modulu ta' trażmissjoni interġenerazzjonali tal-iżvantaġġi għandha tiġi stipulata għas-sena 2011. Din għandha tinkludi wkoll il-kodiċijiet u d-definizzjonijiet tal-varjabbli.
(3)
Il-miżuri stipulati f’dan ir-Regolament huma skont l-opinjoni tal-Kumitat Ewropew tas-Sistema tal-Istatistika.
ADOTTAT DAN IR-REGOLAMENT:
Artikolu 1
Il-lista ta' fatturi varjabbli sekondarji fil-mira, il-kodiċijiet tal-varjabbli u d-definizzjonijiet għall-Modulu tal-2011 dwar it-trażmissjoni interġenerazzjonali tal-iżvantaġġi li għandhom jiġu inklużi fil-komponent transsettorjali tal-istatistika Komunitarja dwar l-introjtu u l-kondizzjonijiet tal-għajxien (UE-SILC), għandhom ikunu kif stabbilit fl-Anness.
Artikolu 2
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-1 ta’ Ġunju 2010.

Metadata:
Eurovoc Level 1 Categories: 100149
100146
Eurovoc Level 2 Categories: 100189
100211
100210
100190
Eurovoc Level 3 Categories: 85
52
3659
4256
All Eurovoc Categories: 1864
1895
3659
4258
83